CELEX: 32022R0260
Language: bg
Date: 2022-02-23 00:00:00
Title: Регламент за изпълнение (ЕС) 2022/260 на Съвета от 23 февруари 2022 г. за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна

23.2.2022   
               
               
                  BG
               
               
                  Официален вестник на Европейския съюз
               
               
                  LI 42/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/260 НА СЪВЕТА
         от 23 февруари 2022 г.
         за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 17 март 2014 г. Съветът прие Регламент (ЕС) № 269/2014.
                  
               
                     (2)
                  
                  
                     Съюзът остава непоколебим в подкрепата си за суверенитета и териториалната цялост на Украйна.
                  
               
                     (3)
                  
                  
                     В заключенията си от 24 и 25 юни 2021 г. Европейският съвет призовава Русия да поеме в пълна степен отговорността си за гарантирането на цялостното изпълнение на споразуменията от Минск като основно условие за всякаква съществена промяна в позицията на Съюза. Той изтъкна необходимостта от твърд и координиран отговор от страна на Съюза и неговите държави членки на всякакви евентуални по-нататъшни злонамерени, незаконни и дестабилизиращи действия на Русия, като се използват пълноценно всички инструменти, с които разполага Съюзът, и се гарантира координация с партньорите. За тази цел Европейският съвет прикани Комисията и върховния представител по въпросите на външните работи и политиката на сигурност (наричан по-нататък „върховният представител“) да представят и варианти за допълнителни ограничителни мерки, включително икономически санкции.
                  
               
                     (4)
                  
                  
                     В заключенията си от 16 декември 2021 г. Европейският съвет подчерта неотложната необходимост Русия да намали напрежението, породено от нарастващото руско военно присъствие по границата с Украйна, и агресивната реторика. Той заяви отново пълната си подкрепа за суверенитета и териториалната цялост на Украйна. Като насърчава дипломатическите усилия и подкрепя нормандския формат за постигането на пълно прилагане на споразуменията от Минск, Европейският съвет заяви, че всяка по-нататъшна военна агресия срещу Украйна ще има огромни последици и висока цена в отговор, включително съгласувани с партньорите ограничителни мерки.
                  
               
                     (5)
                  
                  
                     На 24 януари 2022 г. Съветът одобри заключения, в които осъди продължаващите агресивни действия и заплахи на Русия срещу Украйна и призова Русия към деескалация, спазване на международното право и конструктивно участие в диалог чрез установените международни механизми. Съветът заяви отново пълния ангажимент на Съюза с основните принципи, на които се гради европейската сигурност и които са залегнали в Устава на Организацията на обединените нации (ООН) и в учредителните документи на Организацията за сигурност и сътрудничество в Европа, включително Заключителния акт от Хелзинки и Парижката харта. Сред тези основополагащи принципи са по-специално суверенното равенство и териториалната цялост на държавите, ненарушимостта на границите, въздържането от заплахи или от употреба на сила и свободата на държавите да избират или да променят своите договорености в областта на сигурността. Съветът заяви, че тези принципи не подлежат на преговори, нито на преразглеждане или тълкуване, и че нарушаването им от страна на Русия е пречка за общо и неделимо пространство на сигурност в Европа и застрашава мира и стабилността на европейския континент. Като припомня заключенията на Европейския съвет от декември 2021 г., Съветът изтъкна отново, че всяка по-нататъшна военна агресия от страна на Русия срещу Украйна ще има огромни последици и висока цена, включително широк набор от секторни и индивидуални ограничителни мерки, които ще бъдат приети съгласувано с партньорите.
                  
               
                     (6)
                  
                  
                     На 19 февруари 2022 г. върховният представител излезе с декларация от името на Съюза, в която изрази загриженост във връзка с масовото натрупване на руски въоръжени сили във и около Украйна и настойчиво прикани Русия да пристъпи към съдържателен диалог и дипломация, да прояви сдържаност и да намали напрежението чрез значително изтегляне на военните сили от близостта на границите на Украйна. Съюзът заяви, че всяка по-нататъшна военна агресия на Русия срещу Украйна ще доведе до ответна реакция с огромни последици и висока цена в отговор, включително съгласувани с партньорите ограничителни мерки.
                  
               
                     (7)
                  
                  
                     На 21 февруари 2022 г. президентът на Руската федерация подписа указ, с който признава независимостта и суверенитета на самопровъзгласилата се „Донецка народна република“ и „Луганска народна република“, и разпореди разполагането на руските въоръжени сили в Източна Украйна.
                  
               
                     (8)
                  
                  
                     На 22 февруари 2022 г. върховният представител излезе с декларация от името на Съюза, в която осъди решението на президента на Руската федерация да признае неконтролираните от правителството области Донецк и Луганск в Украйна за независими образувания и последвалото решение за изпращане на руски войски в тези области. Това незаконно действие допълнително подкопава суверенитета и независимостта на Украйна и представлява тежко нарушение на международното право и международните споразумения, включително Устава на ООН, Заключителния акт от Хелзинки, Парижката харта и Меморандума от Будапеща, както и на споразуменията от Минск и Резолюция 2202 (2015) на Съвета за сигурност на ООН. Върховният представител настоятелно призова Русия, като страна в конфликта, да оттегли признаването, да изпълни ангажиментите си, да спазва международното право и да се върне към обсъжданията в рамките на нормандския формат и тристранната контактна група за Украйна. Той обяви, че Съюзът ще отговори на тези най-нови нарушения от страна на Русия, като приеме спешно допълнителни ограничителни мерки.
                  
               
                     (9)
                  
                  
                     Предвид сериозната обстановка Съветът смята, че в съдържащия се в приложение I към Регламент (ЕС) № 269/2014 списък на лица, образувания и органи, за които се прилагат ограничителни мерки, следва да бъдат добавени 22 лица и четири образувания.
                  
               
                     (10)
                  
                  
                     Приложение I към Регламент (ЕС) № 269/2014 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Лицата и образуванията, посочени в приложението към настоящия регламент, се добавят в списъка, поместен в приложение I към Регламент (ЕС) № 269/2014.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 февруари 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  ОВ L 78, 17.3.2014 г., стр. 6.
      
      
         
            ПРИЛОЖЕНИЕ
            Следните лица и образувания се добавят в списъка на физическите и юридическите лица, образуванията и органите, поместен в приложение I към Регламент (ЕС) № 269/2014:
            1.   Лица
            
               
                            
                        
                        
                           Име
                        
                        
                           Идентифицираща информация
                        
                        
                           Основания
                        
                        
                           Дата на вписване
                        
                     
                           „212.
                        
                        
                           Sergei SHOIGU
                           (Сергей Кужугетович Шойгу)
                        
                        
                           Дата на раждане: 21.5.1955 г.
                           Място на раждане: Чадан, Република Тува, Руска федерация
                           Гражданство: руско
                           Длъжност: Министър на отбраната на Руската федерация
                           Пол: мъжки
                        
                        
                           Сергей Шойгу е министър на отбраната на Руската федерация. Публично заявява, че Крим е и си остава руски. Под негово командване и заповеди руски войски са провеждали военни тренировки в незаконно анексирания Крим и са разположени на границата. Той носи крайната отговорност за всички военни действия срещу Украйна.
                           Поради това той е отговорен за активната подкрепа и осъществяването на действия и политики, които подкопават и застрашават териториалната цялост, суверенитета и независимостта на Украйна, както и стабилността или сигурността в Украйна.
                        
                        
                           23.2.2022
                        
                     
                           213.
                        
                        
                           Антон Вайно
                           (Антон Эдуардович Вайно)
                        
                        
                           Дата на раждане: 17.2.1972 г.
                           Място на раждане: Талин, Естония
                           Гражданство: руско
                           Длъжност: Началник на президентската администрация
                           Пол: мъжки
                        
                        
                           Антон Вайно е началник на президентската администрация. Той играе активна роля в процеса на вземане на решения в Кремъл, като участва в руския „Съвет за сигурност“ и оказва влияние върху изготвянето на решения от президента в областта на отбраната и националната сигурност на Русия. Антон Вайно присъства и на срещите, посветени на социално-икономическото развитие на Крим и Севастопол.
                           Поради това той е отговорен за активната подкрепа и осъществяването на действия и политики, които подкопават и застрашават териториалната цялост, суверенитета и независимостта на Украйна, както и стабилността или сигурността в Украйна.
                        
                        
                           23.2.2022
                        
                     
                           214.
                        
                        
                           Marat KHUSNULLIN
                           (Марат Шакирзянович Хуснуллин)
                        
                        
                           Дата на раждане: 9.8.1966 г.
                           Място на раждане: Казан, Република Татарстан, Руска федерация
                           Длъжност: Заместник министър-председател на Русия по въпросите на строителството и регионалното развитие
                           Гражданство: руско
                           Пол: мъжки
                        
                        
                           Марат Хуснуллин е заместник министър-председател на Русия по въпросите на строителството и регионалното развитие. В това си качество отговаря за руската правителствена политика по отношение на окупирания Крим, включително за водоснабдяването на Крим и Севастопол.
                           Поради това той е отговорен за действия и политики, които подкопават или застрашават териториалната цялост, суверенитета и независимостта на Украйна, или стабилността или сигурността в Украйна.
                        
                        
                           23.2.2022
                        
                     
                           215.
                        
                        
                           Dmitriy Yuryevich GRIGORENKO
                           (Дмитрий Юрьевич ГРИГОРЕНКО)
                        
                        
                           Дата на раждане: 14.7.1978 г.
                           Място на раждане: Нижневартовск, Тюменска област, Руска федерация
                           Длъжности: заместник министър-председател на Руската федерация — началник на администрацията на Руската федерация; председател на надзорния съвет на банка ВТБ
                           Пол: мъжки
                        
                        
                           Дмитрий Григоренко е заместник министър-председател на Руската федерация и началник на администрацията на Руската федерация. Той е и председател на надзорния съвет на държавната банка ВТБ и свързан с Максим Решетников, член на надзорния съвет на ВТБ.
                           В качеството си на бивш заместник-директор на Федералната данъчна служба на Руската федерация Григоренко е отговорен за създаването на ново местно данъчно законодателство за територията на Крим след анексирането му през 2014 г.
                           Поради това той е отговорен за действия и политики, които подкопават или застрашават териториалната цялост, суверенитета и независимостта на Украйна, или стабилността или сигурността в Украйна.
                           Отговорен също и за предоставяне на финансова и материална подкрепа, както и за извличане на полза от вземащите решения лица в Русия, отговорни за анексирането на Крим или за дестабилизирането на Източна Украйна.
                        
                        
                           23.2.2022
                        
                     
                           216.
                        
                        
                           Maxim Gennadyevich RESHETNIKOV
                           (Максим Геннадьевич РЕШЕТНИКОВ)
                        
                        
                           Дата на раждане: 11.7.1979 г.
                           Място на раждане: Перм, Руска федерация
                           Длъжност: Министър на икономическото развитие на Руската федерация; Член на Надзорния съвета на банка ВТБ
                           Гражданство: руско
                           Пол: мъжки
                        
                        
                           Максим Решетников е министър на икономическото развитие на Руската федерация. Той е и член на надзорния съвет на държавната банка VTB и е свързан с Дмитрий Григоренко, член на надзорния съвет на банка VTB.
                           В качеството си на министър на икономическото развитие Максим Решетников отговаря за програмите за развитие на инфраструктурата в Крим и Севастопол, най-вече в рамките на федералната целева програма „Социално и икономическо развитие на Република Крим и Севастопол до 2022 г.“, чийто срок на действие е удължен до 2025 г. Правил е публични изявления, очертаващи плановете и приоритетите на правителството на Руската федерация във връзка с икономическото развитие на Крим и Севастопол.
                           Поради това той е отговорен за действия и политики, които подкопават или застрашават териториалната цялост, суверенитета и независимостта на Украйна, или стабилността или сигурността в Украйна.
                           Отговорен също и за предоставяне на финансова и материална подкрепа, както и за извличане на полза от вземащите решения лица в Русия, отговорни за анексирането на Крим или за дестабилизирането на Източна Украйна.
                        
                        
                           23.2.2022
                        
                     
                           217.
                        
                        
                           Nikolay Anatolyevich YEVMENOV
                           (изв. още като Nikolai YEVMENOV)
                           (Николай Анатольевич Евменов)
                        
                        
                           Дата на раждане: 2.4.1962 г.
                           Място на раждане: Москва, Русия
                           Длъжност: Главнокомандващ руския военноморски флот.
                           Ранг: адмирал
                           Гражданство: руско
                           Пол: мъжки
                        
                        
                           Николай Евменов е главнокомандващ руския военноморски флот. В това си качество той отговаря за всяка морска операция на руския военноморски флот, включително във или към Украйна.
                           Поради това той е отговорен за активната подкрепа и осъществяването на действия и политики, които подкопават и застрашават териториалната цялост, суверенитета и независимостта на Украйна, както и стабилността или сигурността в Украйна.
                        
                        
                           23.2.2022
                        
                     
                           218.
                        
                        
                           Vladimir Lvovich KASATONOV
                           (Владимир Львович Касатонов)
                        
                        
                           Дата на раждане: 17.6.1952 г.
                           Място на раждане: Москва, Русия
                           Пол: мъжки
                        
                        
                           Владимир Касатонов е заместник-главнокомандващ руския военноморски флот. В това си качество той отговаря за военноморските операции във или към Украйна.
                           Поради това той е отговорен за активната подкрепа и осъществяването на действия и политики, които подкопават и застрашават териториалната цялост, суверенитета и независимостта на Украйна, както и стабилността или сигурността в Украйна.
                        
                        
                           23.2.2022
                        
                     
                           219.
                        
                        
                           Igor Vladimirovich OSIPOV
                           (Игорь Владимирович Осипов)
                        
                        
                           Дата на раждане: 6.3.1973 г.
                           Място на раждане: Novo-Shunoe settlement, Fedorovsky district, Kostanay region, Kazakh Soviet Socialist Republic (now Kazakhstan) (Селище Ново-Шуное, Фьодоровски район, Костанайска област, Казахстанска Съветска Социалистическа Република (понастоящем Казахстан)
                           Длъжност: Главнокомандващ на Черноморския флот
                           Ранг: адмирал
                           Гражданство: руско
                           Пол: мъжки
                        
                        
                           Игор Осипов е главнокомандващ на Черноморския флот. В това си качество той отговаря за всяка морска операция във или към Украйна през Черно море и за ограничаването на свободата на корабоплаването в Черно море.
                           Поради това той е отговорен за активната подкрепа и осъществяването на действия и политики, които подкопават и застрашават териториалната цялост, суверенитета и независимостта на Украйна, както и стабилността или сигурността в Украйна.
                        
                        
                           23.2.2022
                        
                     
                           220.
                        
                        
                           Oleg Leonydovych SALYUKOV
                           (Олег Леонидович Салюков)
                        
                        
                           Дата на раждане: 21.5.1955 г.
                           Място на раждане: Саратов, Руска федерация
                           Длъжност: Главнокомандващ на руските сухопътни сили
                           Ранг: армейски генерал
                           Гражданство: руско
                           Пол: мъжки
                        
                        
                           Армейски генерал Олег Салюков е главнокомандващ на руските сухопътни сили. В това си качество той отговаря за руските сухопътни операции във или към Украйна.
                           Поради това той е отговорен за активната подкрепа и осъществяването на действия и политики, които подкопават и застрашават териториалната цялост, суверенитета и независимостта на Украйна, както и стабилността или сигурността в Украйна.
                        
                        
                           23.2.2022
                        
                     
                           221.
                        
                        
                           Sergei SUROVIKIN
                           (Сергей Суровикин)
                        
                        
                           Дата на раждане: 11.10.1966 г.
                           Място на раждане: Новосибирск, Русия
                           Длъжност: Армейски генерал, командващ военновъздушните и космическите сили
                           Ранг: армейски генерал
                           Гражданство: руско
                           Пол: мъжки
                        
                        
                           Армейски генерал Сергей Суровикин е главнокомандващ на руските военновъздушни и космически сили. В това си качество той отговаря за въздушните операции във или към Украйна.
                           Поради това той е отговорен за активната подкрепа и осъществяването на действия и политики, които подкопават и застрашават териториалната цялост, суверенитета и независимостта на Украйна, както и стабилността или сигурността в Украйна.
                        
                        
                           23.2.2022
                        
                     
                           222.
                        
                        
                           Sergey Vladimirovich DRONOV
                           (изв. още като Sergei Vladimirovich DRONOV)
                           (Сергей Владимирович ДРОНОВ)
                        
                        
                           Дата на раждане: 11.8.1962 г.
                           Място на раждане: Алмазовка, Ворошиловградски район, Украйна
                           Длъжност: Командващ военновъздушните сили и заместник-главнокомандващ на военновъздушните и космическите сили
                           Ранг: Генерал-лейтенант
                           Гражданство: руско
                           Пол: мъжки
                        
                        
                           Генерал-лейтенант Сергей Владимирович Дронов е командващ военновъздушните сили и заместник-главнокомандващ на военновъздушните и космическите сили В това си качество той отговаря за въздушните операции във или към Украйна.
                           Поради това той е отговорен за активната подкрепа и осъществяването на действия и политики, които подкопават и застрашават териториалната цялост, суверенитета и независимостта на Украйна, както и стабилността или сигурността в Украйна.
                        
                        
                           23.2.2022
                        
                     
                           223.
                        
                        
                           Violetta PRIGOZHINA
                           (Виолетта Пригожина)
                        
                        
                           Свързани лица: Yevgeniy Viktorovich Prigozhin (син); Lyubov Valentinovna Prigozhina (снаха)
                           Гражданство: руско
                           Пол: женски
                        
                        
                           Виолетта Пригожина е майка на Евгений Пригожин и собственик на Concord Management and Consulting LLC, принадлежащо към групата Concord, основана и притежавана до 2019 г. от сина ѝ. Тя е собственик на други дружества, свързани с нейния син. Свързана е с Евгений Пригожин, който е отговорен за разполагането на наемници на Wagner Group в Украйна и който се възползва от големи обществени поръчки с руското министерство на отбраната след незаконното анексиране на Крим от Русия и окупацията на Източна Украйна от подкрепяните от Русия сепаратисти.
                           Следователно тя е подкрепяла действия и политики, които подкопават териториалната цялост, суверенитета и независимостта на Украйна.
                        
                        
                           23.2.2022
                        
                     
                           224.
                        
                        
                           Lyubov Valentinovna PRIGOZHINA
                           (Любовь Валентиновна Пригожина)
                        
                        
                           Свързани лица: Yevgeniy Viktorovich Prigozhin (съпруг); Violetta Prigozhina (свекърва)
                           Гражданство: руско;
                           Пол: женски
                        
                        
                           Любовь Валентиновна Пригожина е съпруга на Евгений Пригожин и собственик на Agat LLC, дъщерно дружество на Concord Management and Consulting LLC, принадлежащо към групата Concord, основана и притежавана до 2019 г. от съпруга ѝ. Свързана е с Евгений Пригожин, който е отговорен за разполагането на наемници на Wagner Group в Украйна и който се възползва от големи обществени поръчки с руското министерство на отбраната след незаконното анексиране на Крим от Русия и окупацията на Източна Украйна от подкрепяните от Русия сепаратисти.
                           Следователно тя е подкрепяла действия и политики, които подкопават териториалната цялост, суверенитета и независимостта на Украйна.
                        
                        
                           23.2.2022
                        
                     
                           225.
                        
                        
                           Denis Aleksandrovich BORTNIKOV
                           (Денис Александрович БОРТНИКОВ)
                        
                        
                           Дата на раждане: 19.11.1974 г.
                           Длъжност: Заместник-президент и председател на управителния съвет на VTB Bank
                           Гражданство: руско
                           Свързани лица: Alexander Vasilyevich Bortnikov (баща); Tatiana Borisovna Bortnikova (майка)
                        
                        
                           Денис Бортников е син на – и като такъв свързан със – Александър Бортников – директор на Федералната служба за сигурност (ФСБ) и постоянен член на Съвета за сигурност на Руската федерация, който участва в оформянето на политиката на руското правителство, застрашаваща териториалната цялост, суверенитета и независимостта на Украйна.
                           Той е заместник-президент и председател на управителния съвет на VTB Bank – длъжност, на която работи, за да легитимира сивите/незаконните доходи на баща си. Следователно той също подкрепя финансово вземащите решения лица в Русия, отговорни за анексирането на Крим и за дестабилизирането на Източна Украйна.
                        
                        
                           23.2.2022
                        
                     
                           226.
                        
                        
                           Andrei Leonidovich KOSTIN
                           (Андрей Леонидович КОСТИН)
                        
                        
                           Дата на раждане: 21.9.1956 г.
                           Място на раждане: Москва, бивш СССР (понастоящем Руска федерация)
                           Длъжност: Президент на управителния съвет на VTB Bank
                           Свързани лица: Tamara Mikhailovna Kostina (майка); Leonid Alekseevich Kostin (баща)
                           Гражданство: руско
                           Пол: мъжки
                        
                        
                           Андрей Леонидович Костин е президент – председател на Vneshtorbank (VTB) – една от водещите държавни банки в Русия и член на Върховния съвет на политическата партия „Обединена Русия“.
                           Прави публични изявления в подкрепа на анексирането на Крим и насърчава руските граждани за ваканция в Крим. Освен това е свързан със и според съобщения в медиите е собственик на винарска изба и луксозен хотел в Крим.
                           Поради това подкрепя действия и политики, които подкопават териториалната цялост на Украйна и извлича ползи от анексирането на Крим.
                        
                        
                           23.2.2022
                        
                     
                           227.
                        
                        
                           Igor SHUVALOV
                           (Игорь Иванович Шувалов)
                        
                        
                           Дата на раждане: 4.1.1967 г.
                           Място на раждане: Билибино, Руска федерация
                           Пол: мъжки
                        
                        
                           Игорь Иванович Шувалов е председател на State Development Corporation VEB.RF и член на Съвета на Евразийската икономическа комисия. Преди това е бил първи заместник министър-председател на Русия. В това си качество е правел изказвания, че Русия ще промени бюджетните правила, за да вземе предвид още два милиона души население след незаконното анексиране на Крим от Руската федерация.
                           Поради това подкрепя действия и политики, които подкопават териториалната цялост, суверенитета и независимостта на Украйна.
                        
                        
                           23.2.2022
                        
                     
                           228.
                        
                        
                           Margarita SIMONYAN
                           (Маргарита Симоновна Симоньян)
                        
                        
                           Дата на раждане: 6.4.1980 г.
                           Място на раждане: Краснодар, бивш СССР (понастоящем Руска федерация)
                           Длъжност: Главен редактор на английската телевизионна новинарска мрежа RT (Русия днес)
                           Свързани лица: Dmitry Konstantinovich KISELYOV
                           Гражданство: руско
                           Пол: женски
                        
                        
                           Маргарита Симонян е централна фигура в правителствената пропаганда. Освен това тя е главен редактор на английската телевизионна новинарска мрежа RT (Русия днес). Чрез своята длъжност тя насърчава позитивното отношение към анексирането на Крим и действията на сепаратистите в Донбас.
                           Следователно е подкрепила действия и политики, които подкопават териториалната цялост, суверенитета и независимостта на Украйна.
                        
                        
                           23.2.2022
                        
                     
                           229.
                        
                        
                           Maria ZAKHAROVA
                           (Мария Владимировна Захарова)
                        
                        
                           Дата на раждане: 24.12.1975 г.
                           Място на раждане: Москва, бивш СССР (понастоящем Руска федерация)
                           Длъжност: Директор на отдел „Информация и преса“ на Министерството на външните работи на Руската федерация.
                           Гражданство: руско
                           Пол: женски
                        
                        
                           Мария Захарова е директорът на отдел „Информация и преса“ на Министерството на външните работи на Руската федерация. Като централен участник в правителствената пропаганда, тя е насърчавала разполагането на руски сили в Украйна.
                           Следователно е подкрепила действия и политики, които подкопават териториалната цялост, суверенитета и независимостта на Украйна.
                        
                        
                           23.2.2022
                        
                     
                           230.
                        
                        
                           Vladimir Roudolfovitch SOLOVIEV
                           (Владимир Рудольфович Соловьёв)
                        
                        
                           Дата на раждане: 20.10.1963 г.
                           Място на раждане: Москва, бивш СССР (понастоящем Руска федерация)
                           Длъжност: Пропагандатор и радио-телевизионен журналист
                           Гражданство: руско
                           Пол: мъжки
                        
                        
                           Владимир Соловьёв е протпагандатор и водещ на канал Русия-1 и Русия 24. Той е получил медал (орден на Александър Невски) за „висок професионализъм и обективност при отразяването на събития в Република Крим“.
                           Соловьёв е известен с изключително враждебното си отношение към Украйна и с възхваляването на руското правителство.
                           Следователно той е отговорен за подкрепата на действия и политики, които подкопават териториалната цялост, суверенитета и независимостта на Украйна.
                        
                        
                           23.2.2022
                        
                     
                           231.
                        
                        
                           Konstantin KNYRIK
                           (Константин Кнырик)
                        
                        
                           Дата на раждане: 1989 г. (евентуално)
                           Гражданство: руско
                           Пол: мъжки
                        
                        
                           Константин Кнырик е проруски активист, управляващ MediaGroup News Front Ltd – новинарски уебсайт, регистриран на незаконно анексирания Кримски полуостров. Той е ръководител на кримското подразделение на Партията Родина, прокремълска партия в Русия.
                           Константин Кнырик е получил медала „за възвръщането на Крим“.
                           Следователно той активно е подкрепил и осъществил действия и политики, подкопаващи териториалната цялост, суверенитета и независимостта на Украйна и допринесъл за дестабилизирането на Украйна.
                        
                        
                           23.2.2022
                        
                     
                           232.
                        
                        
                           Aleksey Konstantinovich PUSHKOV
                           (Алексей Константинович Пушков)
                        
                        
                           Дата на раждане: 10.8.1954 г.
                           Място на раждане: Пекин, Китай
                           Гражданство: руско
                           Телефон и факс: 8 (495) 697-58-69
                           Адрес на приемната служба в областта на Руската федерация: 51 Lenina St., Perm, 614000, стая 219
                           Телефонен и факс номер на приемната служба в областта на Руската федерация: (342) 253-66-01
                           Пол: мъжки
                        
                        
                           Алексей Константинович Пушков е сенатор от Перм Край, член на управляващата политическа партия „Обединена Русия“ и председател на Комисията по информационна политика. Той е направил няколко изявления в подкрепа на анексирането на Кримския полуостров и го представя като „свършен факт“.
                           Следователно той е отговорен за подкрепата на действия и политики, които подкопават териториалната цялост, суверенитета и независимостта на Украйна.
                        
                        
                           23.2.2022
                        
                     
                           233.
                        
                        
                           Pyotr TOLSTOY
                           (изв. още като Petr Olegovich Tolstoy; Pyotr Olegovich Tolstoy)
                           (Пётр Олегович Толстой)
                        
                        
                           Дата на раждане: 20.6.1969 г.
                           Място на раждане: Москва, бивш СССР (понастоящем Руска федерация)
                           Длъжност: Руски журналист, продуцент, водещ и политик. Заместник-председател на Държавната дума от 2016 г. и заместник-председател на Парламентарната асамблея на Съвета на Европа от 28 януари 2020 г.
                           Гражданство: руско
                           Пол: мъжки
                        
                        
                           Пьотр Толстой е член на Държавната дума и ръководител на руската делегация в Парламентарната асамблея на Съвета на Европа (ПАСЕ). Освен това той е телевизионен домакин на “Vremya Pokazhet”. Централна фигура на правителствената пропаганда, той често заема позиция, ако е в полза на анексирането на Крим.
                           Следователно той е отговорен за подкрепата на действия и политики, които подкопават териториалната цялост, суверенитета и независимостта на Украйна.
                        
                        
                           23.2.2022”
                        
                     
            2.   Образувания
            
               
                            
                        
                        
                           Име
                        
                        
                           Идентифицираща информация
                        
                        
                           Основания
                        
                        
                           Дата на вписване
                        
                     
                           „52.
                        
                        
                           Internet Research Agency
                           (Агентство интернет-исследований)
                        
                        
                           Дата на създаване: 2013 г.
                           Адрес: Saint Petersburg, Russia
                           Свързани лица: Yevgeny Prigozhin
                        
                        
                           Internet Research Agency е руско дружество, занимаващо се с операции за оказване на влияние онлайн от името на Русия. Крайната му цел е манипулиране на общественото мнение.
                           Дружеството провежда дезинформационни кампании, насочени към политиката на Украйна, като оказва влияние върху изборите или възприятията, свързани с анексирането на Крим или конфликта в Донбас. В това си качество Internet Research Agency носи отговорност за оказване на активна подкрепа за действия, подкопаващи или застрашаващи териториалната цялост, суверенитета и независимостта на Украйна.
                           Дружеството се финансира от Yevgeny Prigozhin и следователно е свързано с включено в списъка лице.
                        
                        
                           23.2.2022
                        
                     
                           53.
                        
                        
                           Bank Rossiya
                           (Банк „Россия“)
                        
                        
                           Основана на 27.6.1990 г.
                           Адрес: Pl Rastrelli 2 Liter A Saint Petersburg, 191124 Russian Federation
                           Уебсайт: Abr.ru
                           Свързани лица: Dmitri LEBEDEV (председател); Yuriy KOVALCHUK (най-големият акционер)
                        
                        
                           Bank Rossiya е личната банка на висши служители на Руската федерация. В това си качество Bank Rossiya подкрепя и извлича полза от вземащите решения лица в Русия, отговорни за анексирането на Крим или за дестабилизирането на Източна Украйна.
                           Bank Rossiya има сериозно участие в National Media Group, която на свой ред контролира телевизии, подкрепящи активно политиките на руското правителство за дестабилизиране на Украйна. След незаконното анексиране на Крим Bank Rossiya открива клонове в Крим и Севастопол. Bank Rossiya също така е предоставила заем на федералното държавно единно предприятие „Кримски железници“ и подкрепя изграждането на железопътната линия над Кримския мост. Следователно Bank Rossiya подкрепя финансово действия, които подкопават и застрашават териториалната цялост на Украйна.
                           Свързана с Yuriy Valentinovich Kovalchuk, който е най-големият акционер на Bank Rossiya.
                        
                        
                           23.2.2022
                        
                     
                           54.
                        
                        
                           PROMSVYAZBANK
                           (ПАО Промсвязьбанк)
                        
                        
                           Основана през 1995 г.
                           Адрес: Moscow;
                           Уебсайт: psbank.ru
                           Свързани лица: Petr Fradkov, главен изпълнителен директор
                        
                        
                           PROMSVYAZBANK е руска държавна банка, която предоставя финансова подкрепа на сектора на отбраната на Русия и руските военни сили и е отговорна за масовото развръщане на руски войски по границата с Украйна и за присъствието на руски войски на Кримския полуостров.
                           PROMSVYAZBANK получава преки указания от президента на Руската федерация Владимир Путин и следователно предоставя финансова и материална подкрепа на вземащите решения лица в Русия, отговорни за дестабилизирането на Източна Украйна и незаконното анексиране на Крим.
                           PROMSVYAZBANK извършва дейност на Кримския полуостров.
                        
                        
                           23.2.2022
                        
                     
                           55.
                        
                        
                           VEB.RF
                           (a.k.a. Vnesheconombank; VEB)
                           (ВЭБ.РФ)
                        
                        
                           Основана през 1922 г. като банка и през 2007 г. като институт за развитие.
                           Адрес: 9 prospekt Akademika Sakharova, Moscow, Russia;
                           Уебсайт: veb.ru
                           Свързани лица: Igor Shuvalov, председател
                        
                        
                           VEB.RF е основна институция за финансово развитие, чийто председател се назначава пряко от президента на Руската федерация Владимир Путин и получава указания директно от него. VEB.RF генерира важен източник на приходи за руското правителство и управлява държавните пенсионни фондове.
                           VEB.RF играе активна роля в диверсификацията на сектора на отбраната на Руската федерация и има проекти с дружества от отбранителната промишленост, включително Rostec, които предоставят подкрепа за действия, подкопаващи и застрашаващи териториалната цялост, суверенитета и независимостта на Украйна.
                           VEB отпуска заеми на малките и средни предприятия в Крим и го счита за „приоритетен регион“ и изгражда партньорства с Министерството по кримските въпроси, отговорно за интегрирането на анексираната Автономна „република Крим“ в Руската федерация.
                           В това си качество VEB.RF активно осигурява материална или финансова подкрепа на вземащите решения лица в Русия, отговорни за присъединяването на Крим или дестабилизирането на Източна Украйна, или извлича полза от тях.
                        
                        
                           23.2.2022“